Държавен вестник, бр. 2, 2021 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  2
ПОСТАНОВЛЕНИЕ № 420 
ОТ 31 ДЕКЕМВРИ 2020 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Наредбата за опаковките и отпадъ­
ците от опаковки, приета с Постановление 
№ 271 на Министерския съвет от 2012 г. (обн., 
ДВ, бр. 85 от 2012 г.; изм. и доп., бр. 76 от 
2013 г., бр. 30 от 2016 г. и бр. 60 от 2018 г.), 
се правят следните изменения и допълнения:
1. В чл. 1:
а) досегашният текст става ал. 1;
б) създава се ал. 2:
„(2) За всички пуснати на пазара опакова­
ни стоки задължително се прилага схемата 
на разширена отговорност на производителя 
по § 1, т. 35 от допълнителните разпоредби 
на ЗУО.“
2. В чл. 2:
а) точка 5 се изменя така:
„5. мерките, насочени приоритетно към 
предотвратяване на образуването на отпадъци 
от опаковки и като допълнителни основни 
принципи, към повторна употреба на опа­
ковките, към рециклиране и други форми на 
оползотворяване на отпадъците от опаковки и 
към намаляване на окончателното обезвреж­
дане на такива отпадъци, с цел да се спомогне 
за прехода към кръгова икономика;“
б) създава се т. 10:
„10. изискванията и задълженията към 
схемата за разширена отговорност на про­
изводителя за опаковани стоки за отпадъци 
от опаковки по § 1, т. 35 от допълнителните 
разпоредби на ЗУО.“
3. В чл. 4, ал. 1:
а) в т. 2 буква „а“ се изменя така:
„а) да се осигури с приоритет тяхната 
пригодност за многократна употреба при до­
казана екологична и икономическа ефектив­
ност или оползотворяване, включително чрез 
рециклиране в съответствие с йерархията на 
отпадъците, както и опазването на околната 
среда при доказана безопасност за здравето 
на потребителя;“
б) в т. 4 след думите „дава възможност“ се 
добавя „в максимална степен да се предот­
врати образуването на отпадъци, както и“.
4. Създава се чл. 4а:
„Чл. 4а. Разградимите чрез окисляване 
пластмасови опаковки не се считат за био­
разградими опаковки.“
5. В чл. 8, т. 1 след думите „отпадъци от 
опаковки“ се добавя „и за свеждане до ми­
нимум на въздействието им върху околната 
среда“.
6. В чл. 9:
а) алинеи 1 – 3 се изменят така:
„(1) Лицата, които пускат на пазара опакова­
ни стоки, предприемат мерки за рециклиране 
на не по-малко от 70 на сто от общото тегло 
на отпадъците от опаковки, като се рециклира 
не по-малко от:
1. 75 на сто от теглото на отпадъците от 
опаковки от стъкло;
2. 85 на сто от теглото на отпадъците от 
опаковки от хартия и картон;
3. 80 на сто от теглото на отпадъците от 
опаковки от черни метали;
4. 60 на сто от теглото на отпадъците от 
опаковки от алуминий;
5. 55 на сто от теглото на отпадъците от 
опаковки от пластмаси, при чието рециклиране 
се получава единствено пластмаса;
6. 30 на сто от теглото на дървесните от­
падъци от опаковки.
(2) Целите по ал. 1 се постигат поетапно 
съгласно сроковете по § 3а на преходните и 
заключителните разпоредби.
(3) Не се отчитат за изпълнение на целите 
по ал. 1:
1. пристигналите на територията на Репуб­
лика България от друга държава – членка на 
Европейския съюз (ЕС), и/или внесените от 
страни извън територията на ЕС отпадъци 
от опаковки;
2. крайните отпадъчни материали, пред­
назначени да бъдат използвани като гориво 
или други средства за получаване на енергия, 
или за изгаряне, насипване или депониране.“;
б) създават се ал. 5 – 9:
„(5) Отпадъците от опаковки, изпращани 
към друга държава членка за рециклиране, 
се отчитат за изпълнение на целите по ре­
циклиране само от държавата членка, в която 
отпадъците от опаковки са събрани.
(6) Целта по ал. 1, т. 1 се постига, като 
не повече от 20 на сто от теглото на отпадъ­
ците от опаковки от стъкло могат да бъдат 
рециклирани в бетонови центрове.
(7) За изчисляването на целите по ал. 1 за 
рециклиране се използват само отпадъците, 
които са включени в процеса на рециклиране, 
или отпадъците, които са престанали да бъдат 
считани за отпадък. 
(8) Измерването на отпадъците за изпълне­
ние на целите по ал. 1 се извършва на входа 
на процеса на рециклиране.
(9) Измерването, изчисляването и отчита­
нето на степента на постигане на целите по 
ал. 1 се извършват съгласно изискванията и 
правилата по приложение № 8а.“
7. В чл. 17 ал. 4 се отменя.
8. В чл. 19:
а) досегашният текст става ал. 1;
б) създават се ал. 2 и 3:
„(2) При изпълнение на задълженията си 
лицата по ал. 1 организират разполагането на 
елементите от системата за разделно събиране 
по чл. 24, ал. 1, т. 2 с обем съобразно броя 
на посетителите в обектите.